cyanic-selkie/wikianc huggingface dataset:
Բժիշկը (նկար)
Պատվիրատու
1890 թվականին բրիտանացի բարերար և գործարար Հենրի Թեյթը պատվիրել է Լյուկ ֆիլդսին՝ պատկերել սոցիալական ռեալիզմի ժանրի նկար, որը նախատեսվում է ցուցադրել Բրիտանական արվեստի ազգային պատկերասրահում (այժմ հայտնի է որպես Բրիտանական Tate Gallery): Միևնույն ժամանակ, Թեյթը նկարչին տվեց թեման ընտրելու ազատություն։ Այս կտավի համար Ֆիլդսը ստացավ երեք հազար ֆունտ ստերլինգ, սակայն նա այդ գումարը իր աշխատանքի դիմաց շատ չնչին էր համարում, որովհետև մինչ այդ նա դիմանկարների համար շատ ավելի մեծ գումարներ էր ստանում ։ Մեկ ուրիշ վարկածի համաձայն, կտավը պատվիրել էր Վիկտորիա թագուհին, որպեսզի նկարիչը պատկերեր իր անձնական բժիշկին։ Բժիշկ Ջեյմս Կլարկը այդ ժամանակ ուղևորվել էր Բալմորալ ամրոց, որպեսզի հոգ տաներ ծառաներից մեկի հիվանդ երեխային.
Իրադարձություններ, որոնք արտահայտվել են նկարում
«Այր» նկարը (The Widower), որը Ֆիլդսը նկարել էր 1876 թվականին, կարելի է համարել «Բժիշկը» նկարի նախորդը, քանի որ շատ տարրեր նույնատիպ են. հիվանդ երեխայի խնամքը, տխուր մթնոլորտը, աղքատիկ միջավայրը, պատուհանից ներս ընկած թույլ լույսը։
Բժիշկ և հիվանդ
Կտավի կենտրոնում կարեկցական հայացքով հիվանդ աղջկան նայող բժիշկն է, իսկ աղջիկը պառկած է տխուր, կյանքի վերջին օրերին ծանր հիվանդությունից դառնացած ու դալկացած։ Մնացած բոլորը գտնվում են ստվերում, լույսը թույլ է, բայց ներշնչող, որ հիվանդը մինչև լույս կապրի 2002 թվականին Կոլին Դուգլասը «British Medical Journal» ամսագրում գրել է. «Այսպիսով, Ֆիլդսը մեզ ստիպում է տխրել, նկարը շատ տպավորիչ է. տխուր դեմքերը, հիվանդի ձեռքը, իշխող լռությունն ու խորհրդավոր հանգստությունը» :
Ծնողներ
Ծնողները կտավում կենտրոնական տեղ չեն գրավում, նրանք անօգնական են ու աննշան։ Ընտանիքի հայրը մխիթարում է իր թույլ կնոջը, ձեռքը դնելով նրա ուսին։ Թվում է, թե նա լացում է, լացի մեջ՝ աղոթում ։
Սենյակի ինտերյեր
Հիմնական շեշտը դրված է սենյակի թույլ լուսավորության վրա, որպեսզի արտահայտի վիկտորիանական աղքատիկ կենցաղը։ Աղքատության արտահայտման  միջոց է նաև հատակին փռված փոքրիկ գորգը։ Երկու աթոռները, որոնք դրված են կողք-կողքի, ստացել են մահճակալի դեր, իսկ հատակին ընկած թղթի կտորները դեղատոմսի պատառիկներ են, որոնք պատառոտվել են ու ցած են նետվել։ Լամպի լույսի տակ նշմարվում է դեղի  մի փոքրիկ սրվակ, որը գտնվում է բժիշկի  մոտ և նրա հսկողության տակ ։ Լամպի թույլ լույսն ու մայր մտնող արևի թույլ շողերը, որ ներս են թափանցում միակ պատուհանից, ընդգծում են ամբողջ գիշերը հիվանդի կողքին անցկացրած բժիշկի դժգույն, հոգնած դեմքը ։ Որպեսզի նկարում նշվի իր հայրական տանից մի փոքրիկ դրվագ (հարգանքի տուրք մատուցելով հոր հիշատակին), նկարիչը   առաստաղից կախված ձկնորսական ցանց է  պատկերել (նրա հայրը նավաստ էր և նավի գործակալ) ։
Հավանություններ և ժառանգություն
Առաջին անգամ նկարը ցուցադրվել է 1891 թվականին։ Այն գրավեց հանրության ուշադրությունը և հաջորդաբար ցուցադրվեց Մեծ Բրիտանիայի բոլոր ցուցասրահներում, բոլոր տեղերում արժանանալով մեծ հիացմունքի։ Ականատեսները պատմել են, որ դիտորդներից մեկն այնքան է տպավորվել նկարով, որ տեղում մահացել է։ Այն համարվում է բժշկական պրակտիկայի արտահայտման պատկերներից մեկը և դարձել է «խորհրդանիշ»։ Նկարը բնութագրում է բժշկության իդեալը և  օգտագործված բոլոր հնարքները՝  բժիշկի մասնագիտության դժվարությունները նկարագրելու համար։ Բժիշկի կերպարը հերոսի կերպարի է նման։
Ծանոթագրություններ
Կատեգորիա:1891 նկարներ Կատեգորիա:Թեյթ բրիտանական պատկերասրահի նկարներ
Քամելեոն (այլ կիրառումներ)
Քամելեոն, կարող է վերաբերել՝
Քամերոն (այլ կիրառումներ)
Քամերոն, կարող է վերաբերել՝
Սեն Լորան սու Կուարոն
Սեն Լորան սու Կուարոն (Saint-Laurent-sous-Coiron), համայնք Ֆրանսիայի Օվրեն-Ռոն-Ալպեր մարզի Արդեշ գավառում ։
Բնակչությունը 2006 թվականի դրությամբ կազմում է 127 մարդ, բնակչության խտությունը` 8.15 մարդ/կմ²։ Բնակավայրը զբաղեցնում է 15.58 կմ² տարածք։
Աշխարհագրություն
Գտնվում է Փարիզ քաղաքից 500 կմ հարավ, Լիոն քաղաքից` 130 կմ հարավ, Պրիվա քաղաքից` 15 կմ հարավ-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 67 աշխատունակ (15-64 տարեկան) բնակիչ, որոնցից ակտիվ էին 48-ը, իսկ ոչ ակտիվները` 19։ Ակտիվության ցուցանիշը կազմում է 71,6 %։ 48 աշխատունակ մարդկանցից աշխատել է 44 անձ (26 տղամարդ և 18 կին)։ Գործազուրկ են եղել 4 անձ (3 տղամարդ և 1 կին)։ 19 անաշխատունակներից 1-ը եղել են աշակերտներ կամ ուսանողներ, 11-ը` թոշակառուներ, իսկ 7-ը չեն աշխատել տարբեր պատճառներով ։
Դմիտրի Կարդովսկի
Դմիտրի Կարդովսկի (Дми́трий Никола́евич Кардо́вский, ), ռուս և խորհրդային գրաֆիկ, մանկավարժ, պրոֆեսոր։ Սանկտ Պետերբուրգի գեղարվեստի ակադեմիայի ակադեմիկոս (1911), ՌԽՖՍՀ արվեստի վաստակավոր գործիչ (1929)։
Կենսագրություն
Դմիտրի Կարդովսկին ծնվել է 1866 թվականին Օսուրովո գյուղում (այժմ` Պերեսլավսկի շրջան, Յարոսլավլի մարզ)։ Սերել է ազնվական տոհմից։ Վլադիմիրյան գիմնազիայում ստացել է միջնակարգ կրթություն (1886), այնուհետև ընդունվել է Մոսկվայի համալսարանի իրավաբանական ֆակուլտետ (1886-1891), միաժամանակ այցելել ճարտարապետ Անատոլի Գունստի կերպարվեստի դասընթացներին։ 1892-1896 թվականներին սովորել է Արվեստի ակադեմիայում Պավել Չիստյակովի և Իլյա Ռեպինի մոտ։ Այցելել է նաև Ալեքսանդր Գաուշի ստուդիա։ 1896-1900 թվականներին ապրել և սովորել է արտերկրում` Մյունխենի հայտնի Անտոն Աժբեի դպրոցում, որն այդ ժամանակվա նկարչության դասավանդման լավագույն կենտրոններից մեկն էր։ 1901 թվականին Կարդովսկին կրկին սովորել է Ռեպինի մոտ Գեղարվեստի ակադեմիայում։ 1902 թվականին արժանացել է նկարչի կոչման։
1903 թվականից Դմիտրի Կարդովսկին սկսել է դասավանդել արվեստի ակադեմիայում, Ռեպինի արվեստանոցում եղել նրա օգնականը։ Կարդովսկին, 1917 թվականը գոյատևած «Նկարիչների նոր միության» հիմնադիրներից է։ 1907 թվականից Կարդովսկին եղել է արվեստի ակադեմիայի պրոֆեսոր, ունեցել է իր սեփական արվեստանոցը, 1911 թվականից եղել է Արվեստի ակադեմիայի լիիրավ անդամ։
1919 թվականին ապրել է Պերեսլավլ Զալեսկիի իր դաստակերտում, եղել է Պերեսլավլ Զալեսկիի գիտակրթական ընկերության անդամ։ 1920 թվականին տեղափոխվել է Մոսկվա, որտեղ սովորել է Վխուտեմաս-ում-Վխուտեին-ում (1930), միաժամանակ 1922 թվականից աշխատել է Կսավերիա Պավլովիչ Չեմկոյի ստուդիայում։ 1929 թվականին արժանացել է ՌԽՖՍՀ արվեստի վաստակավոր գործչի կոչման։ 1933-1934 թվականներին սովորել է Լենինգրադի արվեստի համառուսական ակադեմիայում։ 1929 թվականին պրոֆեսոր Կորդովսկու գեղարվեստական և մանկարժական գործունեության 25-ամյակին Մոսկվայում կազմակերպվել է «Մոսկվացի և լենինգրադցի նկարիչների աշխատանքների ցուցահանդեսը» ։
1941-1943 թվականներին Կարդովսկին ապրել է Պերեսլավլ Զալեսկիի իր դաստակերտում։ Մահացել է 1943 թվականի փետրվարի 9-ին։ Թաղված է Գորիցկի Ուսպենսկի համալիրի տարածքում։
Արտաքին հղումներ
Կատեգորիա:Ռուս նկարիչներ Կատեգորիա:Ռուս գրաֆիկներ Կատեգորիա:ՌԽՖՍՀ արվեստի վաստակավոր գործիչներ Կատեգորիա:Մոսկվայի պետական համալսարանի իրավաբանական ֆակուլտետի շրջանավարտներ Կատեգորիա:Խորհրդային նկարիչներ Կատեգորիա:20-րդ դարի ռուս նկարիչներ Կատեգորիա:Ռուս մանկավարժներ
Աֆամեա
Աֆամեա (Apamea, ‏أفاميا/‏آفاميا, Afāmya, Ἀπάμεια τῆς Συρίας), պատմական քաղաք Սիրիայի Արաբական Հանրապետությունում։ Ապամենե շրջանի գլխավոր քաղաքն էր, ավելի ուշ հռոմեական Երկրորդ Սիրիա պրովինցիայի կազմում էր։
Աշխարհագրական դիրք
Քաղաքը տեղակայված է Սիրիայի հյուսիսում՝ Ալ-Ասի (Օրոնտես) գետի աջ ափին, Համայից 50 կմ հյուսիս։
Պատմություն
Մ.թ.ա. 1–ին դարում Պոմպեոս Մեծն ավերում է Աֆամեան։ Քաղաքը վերակառուցվում է մ.թ. առաջին դարում Կլաուդիա Ապամեա անվանմամբ։ Այն Արևելքի խոշորագույն քաղաքներից էր։ Այստեղ էր գտնվում ստոիկների և պլատոնիկների փիլիսոփայական հայտնի դպրոցը։ Հուստինիանոս Ա-ի օրոք կառուցվում են քաղաքի նոր պարիսպները։ 540 թ. քաղաքը կողոպտվում և ավերվում է պարսից արքա Խոսրով Ա Սասանյանի կողմից։ Հետագայում այն մասնակիորեն վերակառուցվում է, սակայն նորից ավերվում է 1152 թ. տեղի ունեցած երկրաշարժից։ Խաչակրաց արշավանքների շրջանում Աֆամեան դեռ բարգավաճող կարևոր քաղաք էր, գտնվում էր Տանկրեդի իշխանության ներքո։ Այս շրջանում Աֆամեան նաև Լատինական եկեղեցու արքեպիսկոպոսական նստվայր էր։
Ներկայումս քաղաքի միջնաբերդի բլուրը զբաղեցնող ավերակները կոչվում են Կալաաթ ալ-Մադիկ։
Հին քաղաքից կանգուն է հատկապես Մեծ սյունաշարը, որը նմանատիպ հուշարձանների շարքում համեմատաբար լավ պահպանվածներից է։
Սիրիայում վերջերս տեղի ունեցած քաղաքացիական պատերազմի հետևանքով հնագույն քաղաքի ավերակները վնասվել և կողոպտվել են։ 2017 թ. ապրիլին Al-Masdar News-ն արբանյակային պատկերներ է հրապարակել, որոնք վկայում են, որ հնագույն քաղաքի տարածքը ծածկված է հնագիտական գտածոներ փնտրող կողոպտիչների կողմից փորված հարյուրավոր փոսերով ։
Բնակչություն
Մ.թ. 6-7 թվականներին անցկացված հաշվեհամարի տվյալներով Աֆամեայում ապրում էր 117 000 ազատ, ինչը նշանակում է, որ ընդհանուր բնակչությունը կազմում էր մոտ կես միլիոն, իսկ քաղաքը Հին Արևելքի խոշորագույն քաղաքներից էր։
Ծանոթագրություններ
Կատեգորիա:Սիրիայի քաղաքներ Կատեգորիա:Ալ-Սուկայլաբիայի գավառ Կատեգորիա:Համաշխարհային ժառանգություն Սիրիայում Կատեգորիա:Մ.թ.ա. 300 թվականին հիմնադրված բնակավայրեր Կատեգորիա:Համաշխարհային ժառանգության նախնական ցանկ Կատեգորիա:Բյուզանդիայի քաղաքներ
Քաշունի (այլ կիրառումներ)
Քաշունի, կարող է վերաբերել՝
Քարոլ շրջան (այլ կիրառումներ)
Քարոլ շրջան, կարող է վերաբերել՝
Քաջ Նազար (այլ կիրառումներ)
Քաջ Նազար, կարող է վերաբերել՝
Քարնի շրջան (այլ կիրառումներ)
Քարնի շրջան, կարող է վերաբերել՝
Հայկ Ղազարյան
Հայկ Միրզաջանի Ղազարյան (23 օգոստոսի, 1930, Վարդենիկ, Մարտունու շրջան, Հայկական ԽՍՀ - 19 օգոստոսի, 2014, Երևան, Հայաստան), հայ պատմաբան, պատմական գիտությունների դոկտոր (1968), պրոֆեսոր (1971)։
Կենսագրություն
Հայկ Ղազարյանը ծնվել է 1930 թվականի օգոստոսի 23-ին Մարտունու շրջանի Վարդենիկ գյուղում։ Հայրենական մեծ պատերազմի սկզբում՝ 1941 թվականին նրա հայրը՝ Միրզաջան Ղազարյանը, զորակոչվել է բանակ, նրա գունդը շրջապատվել է և գերի ընկել։ Պատերազմի ավարտից հետո Միրզաջան Ղազարյանը՝ որպես հայրենիքի դավաճան, աքսորվել է և մահացել այնտեղ։ Հայկ Ղազարյանը երկար տարիներ հալածվել է որպես «հայրենիքի դավաճանի որդի»։ 1946 թվականին նա ավարտել է միջնակարգ դպրոցն ու ընդունվել Հայաստանի Խ. Աբովյանի անվան պետական մանկավարճական ինստիտուտ, սովորել է գերազանցությամբ։ 1952 թվականին ավարտել է ինստիտուտի պատմության ֆակուլտետը, իսկ 1957 թվականին ընդունվել է Հայկական ԽՍՀ ԳԱ պատմության ինստիտուտ։ Որպես պոտմության ուսուցիչ աշխատել է Նորատուս գյուղի ու Կամո քաղաքների դպրոցներում։ 1957-1961 թվականներին եղել է Հայկական ԽՍՀ ԳԱ կրտսեր, 1961-1976 թվականներին՝ ավագ գիտաշխատող։ 1976-1989 թվականներին եղել է ԵՊՀ ԽՍՀՄ պատմության ամբիոնի վարիչ, իսկ 1980-1984 թվականներին միաժամանակ եղել է նույն համալսարանի պատմափիլիսոփայական ֆակուլտետի դեկան։ 1990-1991 թվականներին եղել է Հայկական մանկավարժական ինստիտուտի պրոֆեսոր, 1992-1996 թվականներին՝ նույն ինստիտուտի Ռուսաստանի պատմության ամբիոնի վարիչ։
Աշխատությունները նվիրված են Արևմտյան Հայաստանի XIX դ. սոցիալ-տնտեսական կյանքի, հայ ազգային-ազատագրական շարժումների, հասարակական-քաղաքական հոսանքների պատմությանը։ «Արևմտահայերի սոցիալտնտեսական և քաղաքական կացությունը 1800-1870 թթ.» (1967) աշխատության մեջ վերլուծել է արևմտահայերի քաղաքային կյանքը, ագրարային հարաբերությունները, պայքարը ազգային սահմանադրության ընդունման համար, լուսաբանել մասնավորապես 1862 թ. Զեյթունի ապստամբության պատմությունը, նրա միջազգային արձագանքները։ «Հայ հասարակականքաղաքական շարժումները XIX դ. 50-60-ական թվականներին և Ռուսաստանը» (1979, ռուս.) աշխատության մեջ այլ հարցերի կողքին տվել է արևմտահայերի ազատագրման՝ նրանց նշած ուղիները։
Արտաքին հղումներ
Կատեգորիա:Հայ պատմաբաններ Կատեգորիա:1930 ծնունդներ Կատեգորիա:Պատմական գիտությունների դոկտորներ Կատեգորիա:ԵՊՀ պատմության ֆակուլտետի դեկաններ Կատեգորիա:ԵՊՀ պատմության ֆակուլտետ Կատեգորիա:Հայ պրոֆեսորներ Կատեգորիա:ՀՊՄՀ շրջանավարտներ Կատեգորիա:Խորհրդային պատմաբաններ
Քաջարան (այլ կիրառումներ)
Քաջարան, կարող է վերաբերել՝
Քաս (այլ կիրառումներ)
Քաս, կարող է վերաբերել՝
Քարղի (այլ կիրառումներ)
Քարղի, կարող է վերաբերել՝
Դյուրդա Լարեկիյ
Դյուրդա Լարեկիյ (Durdat-Larequille), համայնք Ֆրանսիայի Օվերն մարզի Ալյեի գավառի Մոնլյուսոն շրջանում։ Մտնում է Մարսիյյա ան Կոմբրայ կանտոնի կազմի մեջ։
Համայնքի INSEE կոդ՝ 03106։
Բնակչություն
Համայնքի բնակչությունը 2008 թվականին կազմում էր 1252 մարդ։
Տնտեսություն
2007 թվականի տվյալներով 793 աշխատունակ տարիքի մարդկանցից (15-64 տարեկան) 549-ը տնտեսապես ակտիվ էին, 244-ը անգործունակ (ակտիվության ցուցանիշը 69,2 %, 1999 թվականին եղել է՝ 67,1 %)։ 549 աշխատունակ բնակիչներից 494-ը աշխատում էին (261 տղամարդ և 233 կին), անաշխատանք էին 55-ը (23 տղամարդ և 32 կին)։ 244 անգործունակ մարդկանցից 74-ը աշակերտներ կամ ուսանողներ են, 100-ը թոշակառու, 70-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Արախնոդակտիլիա
Արախնոդակտիիա, (, ἀράχνη` սարդ + δάκτυλος` մատ) նաև հայտնի է որպես «սարդի մատներ»։ Սա ախտաբանական վիճակ է, որն արտահայտվում է ափի համեմատ մատների ոչ նորմալ երկարությամբ և նեղությամբ։ Այս հիվանդությունը կարող է լինել ի ծնե կամ ձեռք բերվել կյանքի ընթացքում։ Պետք է նշել, որ որոշ դեպքերում արախնոդակտիլիայով տառապողների մոտ բոլոր մատները կամ դրանցից մի քանիսը շատ ճկուն են և հնարավորություն ունեն 180 °-ով հետ թեքվելու։
Պատճառներ
Նման վիճակը կարող է ի հայտ գալ ինքնաբերաբար, առանց առողջության հետ ուղեկցվող որևէ խնդրի։ Այնուամենայնիվ այն հիմնականում կապված է հիվանդությունների այնպիսի խմբերի հետ, ինչպիսիք են Մարֆանի համախտանիշը (հիվանդության ժամանակ դիտվում է երկարամատություն (10-15 տարեկանից հետո), տարիքին ոչ համապատասխան հոդերի մեծ շարժունություն, երկար վերջույթներ։ Հաճախ հինվանդները նիհար են և բարձրահասակ։ Արախնոդակտիլիան գեների մուտացիայի արդյունք է, որի ժամանակ խախտվում է ֆիբրիլին-1 ֆիբրիլին-2 գլիկոպրոտեիդների սինթեզը։
Ավստրիա-վրացական հարաբերություններ
Ավստրիա-վրացական հարաբերություններ, միջազգային հարաբերություններ Ավստրիայի և Վրաստանի միջև։ Երկու երկրների միջև դիվանագիտական հարաբերությունները հաստատվել են 1992 թվականին, և Վրաստանն իր դեսպանատունն է բացել Վիեննայում 1996 թվականին ։ Ավստրիան Վրաստանում ներկայացված է ոչ ռեզիդենտ դեսպանով և Թբիլիսիում գտնվող հյուպատոսությամբ։ Վրաստանը դեսպանատուն ունի Վիեննայում և հյուպատոսություն՝ Գրազում։
Արտաքին հղումներ
Կատեգորիա:Վրաստանի երկկողմ հարաբերություններ Կատեգորիա:Ավստրիայի արտաքին հարաբերություններ
Ժալինի սյուր Բեբր
Ժալինի սյուր Բեբր (Jaligny-sur-Besbre), համայնք Ֆրանսիայի Օվերն մարզի Ալյեի գավառի Վիշի շրջանում։ Մտնում է Ժալինի սյուր Բեբր կանտոնի կազմի մեջ։
Համայնքի INSEE կոդ՝ 03132։
Բնակչություն
Համայնքի բնակչությունը 2008 թվականին կազմում էր 641 մարդ։
Տնտեսություն
2007 թվականի տվյալներով 374 աշխատունակ տարիքի մարդկանցից (15-64 տարեկան) 251-ը տնտեսապես ակտիվ էին, 123-ը անգործունակ (ակտիվության ցուցանիշը 67,1 %, 1999 թվականին եղել է՝ 64,5 %)։ 251 աշխատունակ բնակիչներից 224-ը աշխատում էին (125 տղամարդ և 99 կին), անաշխատանք էին 27-ը (12 տղամարդ և 15 կին)։ 123 անգործունակ մարդկանցից 35-ը աշակերտներ կամ ուսանողներ են, 45-ը թոշակառու, 43-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Քարձոր (այլ կիրառումներ)
Քարձոր, կարող է վերաբերել՝
Ալեքսանդր Բենուա
Ալեքսանդր Նիկոլայի Բենուա (Александр Николаевич Бенуа, ), ռուս նկարիչ, արվեստաբան, արվեստի քննադատ, «Արվեստի աշխարհ» միության հիմնադիր և գլխավոր գաղափարախոս։
Սերում է Բենուա ճարտարապետների հայտնի ընտանիքից՝ որդին Նիկոլայ Բենուան է, եղբայրը՝ Լ. Ն. Բենուա և Ա. Ն. Բենուան և զարմիկը Յ. Յ. Բենուան։
Կենսագրություն
Ալեքսանդր Բենուան ծնվել է 1870 թ. ապրիլի 21-ին (մայիսի 3) Սանկտ-Պետերբուրգում, ռուս ճարտարապետ Նիկոլայ Լեոնտիյի Բենուայի և Կամիլլա Ալբերտի Բենուայի (ճարտարապետ Ա. Կ. Քավոսի դուստրը) ընտանիքում։ Ավարտել է հեղինակավոր Սանկտ-Պետերբուրգի 2-րդ բարձրագույն վարժարանը ։ Որոշ ժամանակ սովորել է Գեղարվեստի ակադեմիայում։ 1894 թ. ավարտել է Սանկտ Պետերբուրգի համալսարանի իրավագիտության ֆակուլտետը ։
1894 թվականին սկսում է իր կարիերան որպես տեսաբան և արվեստի պատմաբան՝ գրելով ռուս նկարիչների մասին մի գլուխ գերմանական «XIX դարի գեղանկարչության պատմության» դասագրքի համար։ 1896-1898 և 1905-1907 թթ. աշխատել է Ֆրանսիայում։
Դարձել է «Արվեստի աշխարհ» գեղարվեստական ասոցացիայի հիմնադիրներից և գաղափարախոսներից մեկը, հիմնադրել է նույնանուն ամսագիրը։
1916-1918 թթ. նրա կողմից են ստեղծվել Ա. Ս. Պուշկինի «Պղնձե հեծյալ» պոեմի նկարազարդումները։ 1918 թ. ղեկավարել է Էրմիտաժը, ստեղծել է նրա նոր տեղեկատուն։ Շարունակում է աշխատել որպես գրքի և թատրոնի նկարիչ և ռեժիսոր, մասնավորապես աշխատում էր Ռուսաստանի Գ. Ա. Տովստնովովի անվան պետական դրամատիկական Մեծ թատրոնում ներկայացումների ստեղծման և բեմադրման վրա։ 1925 թ. Փարիզում մասնակցում է Ժամանակակից դեկորատիվ և արդյունաբերական արվեստների միջազգային ցուցահանդեսին ։
«Ալեքսանդր Բենուան եզակի վարպետ է նկարչության և թատերական բեմադրությունների մեջ։ Բենուան արվեստի հազվագյուտ գիտակ է, որը դաստիարակել է երիտասարդների մի ամբողջ սերունդ իր համոզիչ գեղարվեստական գրություններով։
Քաստեր (այլ կիրառումներ)
Քաստեր, կարող է վերաբերել՝
Քավություն (այլ կիրառումներ)
Քավություն, կարող է վերաբերել՝
Սեն Մարսել դ'Արդեշ
Սեն Մարսել դ'Արդեշ (Saint-Marcel-d'Ardèche), համայնք Ֆրանսիայի Օվրեն-Ռոն-Ալպեր մարզի Արդեշ գավառում ։
Բնակչությունը 2008 թվականի դրությամբ կազմում է 2401 մարդ, բնակչության խտությունը` 66.47 մարդ/կմ²։ Բնակավայրը զբաղեցնում է 36.12 կմ² տարածք։
Աշխարհագրություն
Գտնվում է Փարիզ քաղաքից 540 կմ հարավ, Լիոն քաղաքից` 160 կմ հարավ, Պրիվա քաղաքից` 50 կմ հարավ։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 1541 աշխատունակ (15-64 տարեկան) բնակիչ, որոնցից ակտիվ էին 1143-ը, իսկ ոչ ակտիվները` 398։ Ակտիվության ցուցանիշը կազմում է 74,2 %։ 1143 աշխատունակ մարդկանցից աշխատել է 1020 անձ (561 տղամարդ և 459 կին)։ Գործազուրկ են եղել 123 անձ (62 տղամարդ և 61 կին)։ 398 անաշխատունակներից 100-ը եղել են աշակերտներ կամ ուսանողներ, 168-ը` թոշակառուներ, իսկ 130-ը չեն աշխատել տարբեր պատճառներով ։
Գայլ (այլ կիրառումներ)
Գայլ, կարող է վերաբերել՝
Մանր ժամանակավոր ՌՆԹ
Մանր ժամանակավոր ՌՆԹ, մժՌՆԹ (Small temporal RNA, կրճատ՝ stRNA), կանոնավորում է գենի էքսպրեսիան կլոր որդերի զարգացման ժամանակ և, կանխարգելելով իՌՆԹ-ն, կապվում է տրանսկրիպտվելուց ։ Ի տարբերություն կիՌՆԹ-ի, մժՌՆԹ-ն կարգավորում է թիրախային ՌՆԹ-ի էքսպրեսիան տրանսլյացիայի ինիցիացիայից հետո՝ առանց իՌՆԹ-ի կայունության խախտման ։ Ներկայումս մժՌՆԹ-ն ավելի հայտնի է որպես միկրոՌՆԹ։
Կապվելով նրանց թիրախային գեների 3' չտրանսկրիպտված գեների կոմպլեմենտար հաջորդականությանը, մժՌՆԹ-ն ցուցաբերում է բացասական հետտրանսկրիպցիոն կանոնավորում։ մժՌՆԹ-ն տրանսկրիպտվում է որպես երկար նախորդող ՌՆԹ, որը մշակվում է ՌՆազ Dicer/DCR-1 և սպիտակուցների RDE-1/AGO1 ընտանիքի (հայտնի են իրենց դերով ՌՆԹ ինտերֆերենցի ընթացքում) կողմից։ մժՌՆԹ-ն կարող է կատարել նաև C. elegans և այլ օրգանիզմների զարգացման ընթացքում ժամանակավոր անհատականության կարգավորման ֆունկցիաներ ։
Ծանոթագրություններ
Կատեգորիա:ՌՆԹ
Քարախաչ (այլ կիրառումներ)
Քարախաչ, կարող է վերաբերել՝
Քարի շրջան (այլ կիրառումներ)
Քարի շրջան, կարող է վերաբերել՝
Սպանություններ Միդսոմերում (հեռուստասերիալ)
Սպանություններ Միդսոմերում (Midsomer murders) կամ Զուտ անգլիական սպանություններ, բրիտանական դետեկտիվ դրամատիկական հեռուստասերիալ սպանությունների մասին, որոնք տեղի են ունենում հորինված Միդսոմեր անգլիական կոմսությունում։ Հիմնված է հայտնի բրիտանական դրամատուրգ և սցենարիստ Քերոլեյն Գրեմի «Ավագ տեսուչ Բարնաբի» («Chief Inspector Barnaby») դետեկտիվ վեպի վրա։
Առաջին եթերաշրջանի թողարկումը սկսվել է 1997 թվականի մարտի 23-ին բրիտանական «ITV» («Independent television») հեռուստաալիքով։ 2016 թվականի փետրվարի 17-ին Մեծ Բրիտանիայի հեռուստաէկրաններում դուրս եկավ սերիալի տասնութերորդ եթերշրջանը։ 2016 թվականի փետրվարի 18-ի տվյալներով հեռուստասերիալը ունի 109 դրվագ (սերիա)։
Սյուժե
Հիմնականում սյուժեն հիմնված է բրիտանական հայտնի դրամատուրգ և սցենարիստ Քերոլեյն Գրեմի «Ավագ տեսուչ Բարնաբի» («Chief Inspector Barnaby») դետեկտիվ վեպի վրա, որտեղ գլխավոր հերոսը ավագ տեսուչ Բարնաբին է (1997 - 2011 Ջոն Նետլզ, 2011 - մեր օրեր Նիլ Դաջեն)։
Թվային տնտեսություն
Թվային տնտեսություն (Digital economy), թվային հաշվիչ տեխնոլոգիաների վրա հիմնված տնտեսություն։ Թվային տնտեսությունը երբեմն անվանում են համացանցային տնտեսություն (Internet Economy), նոր տնտեսություն (New Economy) կամ վեբ տնտեսություն (Web Economy): Ավելի հաճախ թվային տնտեսությունը միահյուսվում է ավանդական տնտեսության հետ, դժվարացնելով դրանց միջև հստակ զատման հնարավորությունը։
Եզրի սահմանում
Թվային տնտեսություն եզրն առաջին անգամ կիրառվել է 1995 թվականին հրատարակված Դոն Թափսքոթի ''Թվային տնտեսությունը. համացանցային բանականության դարաշրջանի խոստումները և վտանգները'' (The Digital Economy: Promise and Peril in the Age of Networked Intelligence) գրքում ։ Այդ գիրքը առաջիններից էր, որտեղ քննարկվում էր այն բանը, թե ինչպես է համացանցը փոխելու բիզնեսի իրականացման ձևերը ։
Համաձայն Թոմաս Մեսենբուրգի (2001), թվային տնտեսությունը ունի երեք կարևոր բաղադրիչ.
Սպանություններ Միդսոմերում (հեռուստասերիալ)
Գեղարվեստական ոճ
Սերիալում ուշադրություն է դարձվում մարդկանց իրական դեմքերի վրա։
Ծանոթագրություններ
Կատեգորիա:Անգլերեն հեռուստասերիալներ
Թվային տնտեսություն
Եզրի սահմանում
Սակայն, Բիլ Իմլահի կարծիքով, նոր ծրագրերը վերացնում են այդ սահմանները, առաջացնելով խճճվածություն, օրինակ, հաշվի առնելով սոցիալական ցանցերը և համացանցային որոնումը։
20-րդ դարի վերջին տասնամյակում Նիկոլաս Նեգրոպոնտեն ատոմների մշակումից՝ բիթերի մշակման անցման հետաքրքիր փոխաբերություն է օգտագործել. «Խնդիրը պարզ է։ Երբ տեղեկությունը մարմնավորված է ատոմների մեջ, արդյունաբերական ժամանակաշրջանի բոլոր միջոցների և մատակարարման հսկայական կորպորացիաների անհրաժեշտություն կա։ Սակայն հանկարծակի, երբ ուշադրությունը կենտրոնանում է բիթերի վրա, ավանդական մեծ տղաները այլևս պետք չեն։ Արդեն աշխատում է արա դա ինքդ համացանցում հրապարակումը։ Դա թղթե պատճենի համար չէ ։»
Այդ նոր տնտեսության մեջ թվային նեթվորքինգը և հաղորդակցության ենթակառուցվաքները ապահովում են գլոբալ հարթակ, որտեղ մարդիկ և կազմակերպությունները մշակում են ռազմավարություններ, փոխհամագործակցում են, շփվում են, միասին աշխատում են և փնտրում են տեղեկություն։ Վերջերս թվային տնտեսությունը սահմանվել է որպես համացանցի ոչ նյութական ապրանքների զրոյական առավելագույն ծախսերը ուսումնասիրող տնտեսության ճյուղ ։
Ազդեցություն
Այսօր թվային տնտեսությունը արժե երեք տրիլիոն դոլար։ Դա 30% S & P 500-ի մոտավորապես 30%-ն է, վեց անգամ գերազանցում է ԱՄՆ առևտրային դեֆիցիտը կամ ավելին, քան Միացյալ Թագավորության ՀՆԱ-ն։ Ամենատպավորիչն այն փաստն է, որ այդ ողջ արժեքը կազմավորվել է համացանցի գործարկումից հետո՝ վերջին 20 տարիների ընթացքում։
Թվային տնտեսությունը Հայաստանում
ՀՀ կառավարության տեղեկատվության և հասարակայնության հետ կապերի վարչության հաղորդագրությունում ասված է հետևյալը. Հիմնադրամի ստեղծումը պայմանավորված է ՀՀ թվային օրակարգի իրագործման անհրաժեշտությամբ, այն է՝ թվային նոր ռազմավարության մշակում, հանրապետական կառավարման բոլոր ոլորտներում միասնական թվայնացված միջավայրի ձևավորում, պետական կառավարման և տեղական ինքնակառավարման համակարգերի արդիականացում և տեղեկատվական անվտանգության աստիճանի բարձրացում, ինչպես նաև պետական ծախսերի կրճատում, վարչարարության պարզեցում, թափանցիկության, հաշվետվողականության բարձրացում, կոռուպցիոն ռիսկերի նվազեցում, քաղաքացիներին և բիզնես ոլորտին պետության կողմից մատուցվող ծառայությունների որակի, մատչելիության և արդյունավետության բարձրացում :
Ծանոթագրություններ
Կատեգորիա:Անկանխիկ հասարակություն Կատեգորիա:Տնտեսական համակարգեր Կատեգորիա:Տեղեկատվական տնտեսություն
Սեռիեր սյուր Էն
Սեռիեր սյուր Էն (Serrières-sur-Ain), կոմունա Ֆրանսիայում՝ Ռոն-Ալպեր մարզի Իզերնոր կանտոնում։ Կոմունայի օկրուգը Նանտուան է։
Կոմունայի կոդը՝ 01404։
Աշխարհագրություն
Կոմունան Փարիզ քաղաքից գտնվում է 380 կմ հարավ-արևելք, դեպի հարավ-արևելք՝ Լիոն քաղաք, 65 կմ է և 19 կմ արևելք Բուրկ ան Բրեսից ։
Կոմունայի տարածքում հոսում է Էն գետը։
Կլիմա
Կլիման ցամաքային է ՝ ցուրտ ձմեռներով և տաք ամառներով։ Անձրևներ լինում են հիմնականում ամռանը։
Բնակչություն
Կոմունայի բնակչությունը 2010 թվականին կազմել է 119 մարդ։
Տնտեսություն
2010 թվականին աշխատունակ տարիքի (15-64 տարեկան) ունեցող 83 մարդկանցից 64-ը տնտեսապես ակտիվ են եղել, 19-ը՝ պասիվ (ակտիվության ցուցանիշը` 77,1% է, 1999 թվականին՝ 69,2%)։ 64 ակտիվ բնակիչներից աշխատել են 57-ը (35 տղամարդ, 22 կին), գործազուրկ է եղել 7 մարդ (3 տղամարդ և 4 կին)։ 19 պասիվներից 0 հոգի եղել են աշակերտ կամ ուսանող, 14-ը՝ թոշակառու, 5 պասիվ են եղել այլ պատճառներով ։
Արտաքին հղումներ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր
Դանիել Հան
Դանիել Հան (Daniel Hahn, ), բրիտանացի գրող, թարգմանիչ, խմբագիր։
Կենսագրություն
Հեղինակ է մի շարք չափածո գործերի, այդ թվում՝ «Մանջերիի աշտարակը» պատմական գրքի․ խմբագրել է նաև «Գերագույն ուղենիշներ» մանկապատանեկան ուղեցույցը, որի առաջին հատորն արժանացել է Blue Peter Book Award մրցանակին։ Նրա աշխատանքներից են նաև «Երջանկության ձմերուկը քո գլխում» (պատկերազարդ գիրք երեխաների համար), «Բրիտանիայի և Իռլանդիայի գրական կյանքի օքսֆորդյան ուղեցույց» գրքերը, ինչպես նաև բանաստեղծներ Սամուել Քոլրիջի և Պերսի Բիշի Շելլիի համառոտ կենսագրությունները և «Մանկական գրականության օքսֆորդյան ուղեցույցի» նոր հրատարակությունը։
Եղել է նաև Թարգմանիչների ընկերակցության նախագահը և Գրական թարգմանությունների բրիտանական կենտրոնի տնօրենը։ Ներկայումս նախագահում է Հեղինակների ընկերակցությունը․ հանդիսանում է նաև գեղարվեստական գրականությամբ զբաղվող մի շարք կազմակերպությունների հոգաբարձուների խորհրդի անդամ։
Ծանոթագրություններ
Կատեգորիա:Բրիտանացի գրողներ Կատեգորիա:Անգլիացի թարգմանիչներ
Քարաբերդի պատմության և մշակույթի անշարժ հուշարձանների ցանկ (այլ կիրառումներ)
Քարաբերդի պատմության և մշակույթի անշարժ հուշարձանների ցանկ, կարող է վերաբերել՝
Օրինոկո
Օրինոկո (Orinoco), գետ Վենեսուելայում և Կոլումբիայում։ Երկարությանը 2730 կմ է, ավազանը՝ ավելի քան 1 միլիոն կմ2։ Սկիզբ է առնում Գվիանական սարահարթի հարավ-արևմտյան մասից, հոսում է համանուն դաշտավայրով և թափվում Ատլանտյան օվկիանոս ը առաջացնելով ընդարձակ (մոտ 20 հազար կմ²) դելտա:
Աշխարհագրություն
Վերին հոսանքում Օրինոկոն բաժանվում է Կասիկյարե գետը։ Մինչև Մետայի գետաբերանը Օրինիկոն սահանքավոր է։ Դելտան (մոտ 20 հզ․ կմ2) բաժանվում է 36 բազուկի։ Մակարեո բազուկով կատարվում է նավագնացություն։ Ծովային մակընթացությունը տարածվում է գետաբերանից 400 կմ։ Հիմնական վտակները՝ Կաուրա, Կարոնի, Չուրան, ձախակողմյան՝ Գուավյարե, Մետա, Արաուկա, Ապուրե: Աշխարհի առավել ջրառատ (29 հազար մ³/վրկ) գետերից է (նույնիսկ այն պայմանում, որ վերին հոսանքում ջրի հոսքի 1/3-ը Կասիկյարե գետով հոսում է Ամազոնի ավազան): Ծովային նավերը բարձրանում են մինչև Սյուդադ Բոլիվար, իսկ գետայինները՝ Պուերտո Այակուչո քաղաքը (հորդացումների ժամանակաշրջանում՝ էլ ավելի վեր): Նավագնացությունը տեղ-տեղ ընդհատվում է սահանքների պատճառով: Կան մի շարք ջրվեժներ, այդ թվում՝ աշխարհի ամենաբարձր՝ (1054մ) Անխել ջրվեժը Չուրուն վտակի վրա: Օրինոկոյի վրա ստեղծված է ջրէկների կասկադ:
Ստուգաբանություն
Օրինոկոյի անվանումն առաջացել է գետի տարածաշրջանում բնակվող հնդկացիական տամանակներ ցեղի լեզվով օրինուկու (բառացի «մեծ գետ») բառից, որը իսպաներենի ազդեցությամբ փոխվել է Օրինոկոյի (Orinoco):
Արտաքին հղումներ
Կատեգորիա:Կոլումբիայի գետեր Կատեգորիա:Վենեսուելայի գետեր Կատեգորիա:Հարավային Ամերիկայի գետեր Կատեգորիա:Սահմանային գետեր
Քարահուն (այլ կիրառումներ)
Քարահուն, կարող է վերաբերել՝
Ավստրո-դանիական հարաբերություններ
Ավստրո-դանիական հարաբերություններ (Beziehungen zwischen Österreich und Dänemark), դիվանագիտական հարաբերությունները երկու բարեկամ պետությունների՝ Դանիայի թագավորության և Ավստրիայի Հանրապետության միջև։
Դանիան Վիեննայում ունի դեսպանատուն, իսկ Ավստրիան՝ Կոպենհագենում։ Երկու երկրներն էլ Եվրոպայի Խորհրդի, Եվրոպական Միության, Տնտեսական համագործակցության և զարգացման կազմակերպության և Միավորված Ազգերի Կազմակերպության լիիրավ անդամներ են։ Դանիան անդամակցում է նաև Հյուսիսատլանտյան դաշինքին։
Պատմություն
Ավստրիան և Դանիան, որպես դաշնակից պետություններ պատերազմել են Շվեդիայի դեմ 1643-1645 և 1657-1660 թվականների պատերազմներում ։
1927 թվականին Գերմանիայի մայրաքաղաք Բեռլինում երկու երկրների պաշտոնյաները համաձայնագիր են ստորագրել առ այն, որ Ավստրիայի և Դանիայի քաղաքացիները կարող են ազատ ելք ու մուտք կատարել միմյանց պետություններում ։
Առաջին համաշխարհային պատերազմում Ավստրո-Հունգարիան և Դանիան տարբեր ռազմաքաղաքական խմբավորումներում էին։ Չնայած այս ամենի՝ երկու երկրները միմյանց դեմ չեն պատերազմել, քանի որ պատերազմի սկսելուց որոշ ժամանակ անց գերմանական բանակը հեշտությամբ կարողանում է գրավել Դանիան։
Քարբոն շրջան (այլ կիրառումներ)
Քարբոն շրջան, կարող է վերաբերել՝
Ավստրո-դանիական հարաբերություններ
Ծանոթագրություններ
Կատեգորիա:Դանիայի արտաքին հարաբերություններ
Քարե կամուրջ (այլ կիրառումներ)
Քարե կամուրջ, կարող է վերաբերել՝
Նիկոլայ Գիկալո
Նիկոլայ Գիկալո (Никола́й Фёдорович Гика́ло, ), խորհրդային պետական և կուսակցական գործիչ, Քաղաքացիական պատերազմի մասնակից։ Կոմկուսի անդամ (1917)։ Մտել է ԽՍՀՄ ՆԳԺԿ-ի հատուկ եռյակի կազմի մեջ։
Կենսագրություն
Ազգությամբ ուկրաինացի է։ 1915 թվականին ավարտել է Թբիլիսիի ռազմա-բուժական դպրոցը։ Առաջին համաշխարհային պատերազմի մասնակից է, պարգևատրվել է Գեորգիևյան խաչով։ 1918-1927 թվականներին Կովկասում կատարել է Կուսակցական աշխատանք։ 1927-1928 թվականներին եղել է ՀամԿ(բ)Կ Կենտկոմի Միջինասիական բյուրոյի անդամ, 1929-1930 թվականներին` Ուզբեկստանի Կ(բ)Կ Կենտկոմի քարտուղար, այնուհետև` Ադրբեջանի Կ(բ)Կ Կենտկոմի քարտուղար (1929 թվականի օգոստոսի 5-ից մինչև 1930 թվականի օգոստոս)։ 1930-1931 թվականներին ՀամԿ(բ)Կ Կենտկոմի կազմբաշխման բաժնի վարիչի տեղակալ, 1931 թվականից` ՀամԿ(բ)Կ ՄՔԿ Մոսկովյան կոմիտեի քարտուղար, 1932 թվականի հունվարի 29-ից մինչև 1937 թվականի մարտի 18-ը` Բելառուսիայի Կոմկուսի Կենտկոմի առաջին քարտուղար, 1937 թվականից` ՈւԿ(բ)Կ Խարկովի մարզկոմի և քաղկոմի առաջին քարտուղար ։ Այդ ժամանակահատվածը նշանավոր է նրանով, որ նա մտնում է ԽՍՀՄ ՆԳԺԿ 30.07.1937 թ. № 00447 հրամանով ստեղծված եռյակների կազմի մեջ և ակտիվորեն մասնակցում ստալինյան ճնշումներին։ ՀամԿ(բ)Կ Կենտրոնական վերստուգիչ հանձնաժողովի անդամ (1930-1934)։ ՀամԿ(բ)Կ կենտկոմի անդամության թեկնածու (1934-1937)։
Ավարտական փուլ
1937 թվականի հոկտեմբերի 11-ին ձերբակալվել է։ 1938 թվականի ապրիլի 25-ին ԽՍՀՄ Գերագույն Դատարանի Ռազմական Կոլեգիայի որոշմամբ դատապարտվում է մահապատժի և նույն օրը գնդակահարվում։ 1955 թվականի սեպտեմբերի 2-ին հետմահու արդարացվում է կուսակցական կարգով ԽՄԿԿ Կենտկոմին կից վերահսկիչ կոմիտեի կողմից (КПК при ЦК КПСС):
Արտաքին հղումներ
Կատեգորիա:Լենինի շքանշանի ասպետներ Կատեգորիա:Ռուսաստանի քաղաքացիական պատերազմի մասնակիցներ Կատեգորիա:Առաջին համաշխարհային պատերազմի մասնակիցներ Կատեգորիա:Մահապատժի ենթարկված քաղաքական գործիչներ Կատեգորիա:Առաջին համաշխարհային պատերազմին մասնակցած ռուսական ռազմական գործիչներ Կատեգորիա:Կարմիր դրոշի շքանշանի ասպետներ Կատեգորիա:ԽՍՀՄ քաղաքական գործիչներ Կատեգորիա:Խորհրդային պետական գործիչներ Կատեգորիա:Խորհրդային կուսակցական գործիչներ
Քարաձոր (այլ կիրառումներ)
Քարաձոր, կարող է վերաբերել՝
Քարավանք (այլ կիրառումներ)
Քարավանք, կարող է վերաբերել՝
Սեն Լյո Սեն Ժիլ
Սեն Լյո Սեն Ժիլ (Saint-Leu-Saint-Gilles), կաթոլիկ եկեղեցի Փարիզի 1-ին շրջանում։ Պատմական հուշարձանները ունեն 1915 թվականի կարգավիճակ ։ Եկեղեցում պահպանվում է Հռոմից տարված Հեղինե կայսրուհու մասունքները ։
Գրականությունում
Եկեղեցին հիշատակվում է Ալեքսանդր Դյումայի «Երեք հրացանակիրները» ֆիլմում։
Արտաքին հղումներ
Կատեգորիա:Հռոմի կաթոլիկ եկեղեցու կառույցներ
Վերոնա (Սագարեջոյի շրջան)
Վերոնա (ვერონა), գյուղ Վրաստանի Կախեթի մարզում՝ Սագարեջոյի շրջանում։ Բարձրությունը ծովի մակարդակից 1200 մետր է։
Բնակչություն
Ըստ 2014 թվականի տվյալների գյուղի բնակչությունը 57 մարդ է ։ Հեռախոսային կոդ՝ +995։
Ծանոթագրություններ
Կատեգորիա:Վրաստանի գյուղեր Կատեգորիա:Սագարեջոյի շրջան
Չժան Ցզիի
Նրա առաջին գլխավոր դերը «Ճանապարհ դեպի տուն» ֆիլմում էր (1999)։ Նրան մեծ հայտնիություն բերեց «Թաքնված վագր և վիշապ» (2000) ֆիլմում նրա դերը, հաղթելով «Independent Spirit Awards» մրցանակաբաշխության «Լավագույն եկրորդական դերասանուհի» մրցանակը և անվանակարգվեց «BAFTA մրցանակ լավագույն երկրորդական դերի համար» մրցանակի համար։
Հետո նա նկարահանվեց «Պիկ ժամ 2» (2001), «Հերոս» (2002), «Թռչող դաշույնների տունը» (2004)՝ ինչի համար անվանակարգվել է «BAFTA մրցանակ լավագույն կանացի դերի համար» մրցանակին, «2046» (2004) և «Գեյշայի հուշերը» (2005) ֆիլմերում։ «Գեյշայի հուշերը» ֆիլմում նկարահանվելուց հետո, անվանակարգվել է «Ոսկե Գլոբուս լավագույն կանացի դերի համար՝ դրամա», «BAFTA մրցանակ լավագույն կանացի գլխավոր դերի համար»։
Վաղ կյանք
Չժանը ծնվել և մեծացել է Պեկինում։ Նրա հայրը՝ Չժան Յուանհիաոն հաշվապահ էր, հետագայում տնտեսագետ, իսկ մայրը՝ Լի Չժոուշենգը մանկապարտեզի ուսուցիչ է ։ Նա շատ մոտ էր իր ավագ եղբոր՝ Չժան Ցզինանի հետ (ծնված 1973)։ Չժանը սկսել է զբաղվել պարով ութ տարեկանից, տասնմեկ տարեկանում իր ծնողների խորհրդով ընդունվել է Պեկինի պարային ակադեմիա ։ 15 տարեկանում նա հաղթեց երիտասարդ պարողների մրցույթը և սկսեց հայտնվել Հոնգ Կոնգի հեռուստատեսային գովազդներում ։
1996 թվականին, 17 տարեկան հասակում նա ընդունվեց Չինաստանի դրամատիկական ակադեմիա։
2000–06: Միջազգային ճանաչում
Նա միջազգային ճանաչում ձեռք բերեց 2000 թվականին՝ խաղալով Ջենի դերը «Թաքնված վագր և վիշապ» ֆիլմում, ինչի համար նա շահել է մի քանի մրցանակներ արևմուտքի երկրներում, օրինակ՝ Չիկագոյի ֆիլմի քննադատների կազմակերպության մրցանակաբաշխություն, Տորոնտոյի ֆիլմի քննադատների կազմակերպության մրցանակաբաշխություն, Անկախ հոգի մրցանակաբաշխություն և անվանակարգվել է Բրիտանական ակադեմիայի «Լավագույն երկրորդ պլանի դերասանուհի» կատեգորիայում։ Նա խաղում է երիտասարդ Մանչուի դերը, ով գաղտնի սովորել է մարտական արվեստները և փախել տանից, որպեսզի դառնա սուսերամարտիկ և որպեսզի չամուսնանա։
Չնայած որ նա շատ լավ է անում մարտական հնարքները, Չժանը խոստովանել է, որ նա երբեք չի զբաղվել չինական մարտարվեստով և չի հետաքրքրվում, այլ փորձել է օգտագործել իր պարային կարողությունները դրանք անելու համար ։
Չժանի առաջին աշխատանքն ամերիկյան ֆիլմում, դա «Պիկ ժամ 2» կինոֆիլմն էր ։ Նրա դերի անունը Հու Լի է, ով եկել էր Չինաստանից։
2002 թվականին Չժանը նկարահանվեց «Հերոս» ֆիլմում։ Նա խաղացել է Մունի դերը։ Ֆիլմը մեծ հաջողություն ունեցավ ԱՄՆ-ում և անվանակարգվեց «Օսկար» և «Ոսկե Գլոբուս» մրցանակաբաշխության «Լավագույն օտարալեզու ֆիլմ» կատեգորիայում։
Հետո նա նկարահանվեց «Մանուշակագույն թիթեռ» ֆիլմում, որը 2003 թվականին ցուցադրվեց Կաննի կինոփառատոնում։
Չժանը կրկին վերադարձավ մարտական արվեստների ժանրին՝ «Թռչող դաշույնների տունը» (2004) ֆիլմում, որի ռեժիսորը Չժան Իմոուն էր, այնտեղ նա խաղաց Տակեշի Կանեշիրոյի և Էնդի Լաուի հետ։ Նա խաղում էր Մեյ անունով կույր պարուհու դերը, ով չնայած կույր լինելուն պրոֆեսիոնալ մարտիկ էր։ Ֆիլմին պատրաստվելու ժամանակ, նա երկու ամիս անցկացրել է փաստացի կույր աղջկա հետ։ Ֆիլմում նկարահանվելու համար անվանակարգվեց «BAFTA մրցանակ լավագույն գլխավոր դերասանուհու համար» կատեգորիայում։ Նա նաև երգել է այդ ֆիլմի սաունդթրեքի ձայնագրման համար։ Նա կատարել է «Ջիա Ռեն Քու» (佳人曲, Գեղեցկության երգ) հին չինական պոեմը։ Այդ երգը նա կատարվել է ֆիլմի երկու տեսարաններում։
«2046» ֆիլմում, որի ռեժիսորը Վոնգ Կար Վաին էր, խաղացել են շատ հայտնի չինացի դերասաններ ու դերասանուհիներ և Չժանը խաղացել է գլխավոր դերը ու արժանացել է երկու մրցանակի «Լավագույն դերասանուհի» կատեգորիայում։
Ցույց տալով իր պարային ունակությունները, նրան առաջարկեցին խաղալ «Արքայադուստր Ռակուն» ֆիլմում, որը ճապոնացի ռեժիսոր Սեիջուն Սուզուկի ֆիլմն է, այն ցուցադրվեց 2005 թվականի Կաննի կինոփառատոնում։
Նա խաղեցել է Սայուրիի գլխավոր դերը՝ ամերիկյան «Գեյշայի հուշերը» ֆիլմում, որը նկարահանվել էր նույնանուն վեպի հիման վրա։ Ֆիլմում նկարահանվելուց հետո անվանակարգվել է Ոսկե Գլոբուս, BAFTA, Screen Actors Guild մրցանակաբաշխություններում «Լավագույն դերասանուհի» կատեգորիայում։
2005 թվականի հունիսի 27-ին նա ընդունեց «Կինոարվեստի մշակույթի և գիտությունների ակադեմիա»-յին միանալու հրավերը, դրա հետ մեկտեղ նա միացավ այն մարդկանց շարքին, ովքեր կկարողանան քվեարկել «Academy Awards»-ի ժամանակ ։ 2006 թվականի մայիսին նա ընտրվեց Feature Films-ի ժյուրի անդամ՝ 2006 թվականի Կաննի կինոփառատոնի համար ։ Այդ նույն թվականին նա վերադարձավ Չինաստան՝ «Բանկետ» ֆիլմում նկարահանվելու համար։
2007–13: Հոլիվուդ և Չինաստան
2007 թվականին նա հնչյունավորեց ամերիկյան «Նինջա կրիաները» մուլտֆիլմի Կարայի հերոսին, դա դարձավ նրա երկրորդ անգլիալեզու ելույթը։
2008 թվականին նկարահանվել է «Մեյ Լանֆան» ֆիլմում, որը պատմում է Պեկինի օպերայի լեգենդար դերասան Մեյ Լանֆանի մասին, Չժանը հայտնվել է երկրորդ ակտում, որպես այդ թատրոնի դերասանուհիներից մեկը։ Մինչև մայիսի 4-ի շարժումը, բոլոր կանանց դերերը խաղացել էին տղամարդիկ։
«Ձիավորները» նրա հաջորդ ամերիկյան ֆիլմն էր (2009), որտեղ նա խաղացել է Դենիս Կուեյդի հետ։
Չինաստան վերադառնալով նա նկարահանվել է «Սոֆիի վրեժը» կատակերգությունում։ Այդ ֆիլմում նկարագրվում է, թե ինչպես է Սոֆին փորձում պատժել իր անհնազանդ ընկերոջը։
2009 թվականին նշվում էր ՉԺՀ-ի հիմնադրման 60- ամյակը և շատ կինոընկերություններ աջակցեցին «Չինաստանի հիմնադրումը» ֆիլմի նկարահանմանը։ Դեպքերը տեղի էին ունենում 1949 թվականին։ Չժանը այդտեղ խաղաց կամեոյի դեր։
2011 թվականին Ահարոն Կվոկի հետ նկարահանվել է ՁԻԱՀ-ին նվիրված «Սեր կյանքի համար» ֆիլմում ։
2012 թվականին Սեսիլիա Չունի և Ջանգ Դոնգ Գանի հետ նկարահանվել է չին-կորեական «Վտանգավոր կապեր» ֆիլմում, որը հիմնված էր «Les Liaisons dangereuses» ֆրանսիական վեպի վրա։ Դեպքերը տեղի էին ունենում 1930-ականների Շանհայում։ Չժանը վարձատրվել էր 3,5 մլն դոլարով՝ դերի համար ։
2013–ներկա։ Վերադարձ դեպի աստղային փառք
Նա վերամիավորվեց Վոնգ Կար Վայի և Թոնի Լյունգի հետ՝ «Մեծ վարպետ» (2013) ֆիլմում նկարահանվելու համար։ Դա նշանակում էր վերադարձ դեպի մարտաֆիլմ ժանրին՝ 7 տարի ավելի հանգիստ ֆիլլմերում նկարահանվելուց հետո։ Այդ ֆիլմը դերասանուհուն բերեց շատ մրցանակներ։
Նույն տարում «Իմ հաջողակ աստղ» ֆիլմում խաղաց Սոֆիի դերը, որը «Սոֆիի վրեժը» ֆիլմի շարունակությունն էր։
Այդ տարում նա նաև եղել է «Իքս ֆակտոր. Չինաստանի հզորագույն ձայնը» հաղորդման առաջին եթերաշրջանի ժյուրի ։ Նա նաև ժյուրիի անդամ է եղել 2013 թվականի Կաննի կինոփառատոնում ։
2014 թվականին նա նկարահանվել է Ջոն Վուի «Անցատեղ» ֆիլմում, որտեղ խաղացել է աղքատ և անգրագետ կնոջ դեր, ով սպասում է իր զինվորին։ Դեպքերը տեղի են ունենում 1940-ականների Շանհայում ։
Հայտնի գործակալությունների դեսպան
Չժանը Հատուկ Օլիպիադայի միջազգային դեսպան է և չինական «Խնամք երեխաների համար» նախագծի մամլո խոսնակ։
Զրպարտություններ
2012 թվականին չինական Boxun կայքը սուտ լուրեր տարածեց, թե Չժանին վճարում են 100 մլն դոլար չինացի պաշտոնյաների հետ քնելու համար։ Չժանը դատի տվեց այդ կայքին զրպարտության համար։ 2013 թվականի դեկտեմբերին Չժանը շահեց դատը և կայքի ադմինիստրատորները ամբողջ հանրության առջև ներողություն խնդրեցին նրանից ։ Չժանի դեմ զրպարտություններ տարածել էին նաև Next Media-ն, Apple Daily-ն և Next Magazine-ը, որոնց դեմ Չժանը բողոքեց և կրկին շահեց դատը ։
Անձնական կյանք
2006 թվականի հարցազրույցում, նա խոսեց իր ֆիլմերի բովանդակության մասին, նա նաև խոսեց իր հոլիվուդյան ֆիլմերի մասին, ասելով.
Այո՛, ես շատ եմ խաղացել հոլիվուդյան ֆիլմերում։ «Թաքնված վագր և վիշապ» ֆիլմից հետո, ես ստացա շատ առաջարկներ, բայց ես դրանք մերժեցի՝ ես չէի ցանկանում միշտ խաղալ չար կնոջ դեր։ Ես գիտեմ, որ ես կարող էի ավելի խորանալ այդ ժանրում և խաղալ ավելի օրիգինալ դերեր, քան դա։ Ահա թե ինչու եմ ես այդքան գնահատում «Գեյշայի հուշերը» ֆիլմը, քանի որ այն թույլ տվեց մեզ աշխարհին ցույց տալ, թե մենք ինչ տիպի դերասաններ ենք մարտաֆիլմերից դուրս ։
2007 թվականին նա ձեռք բերեց Հոնգ Կոնգի քաղաքացիություն ;
Նա չինացի նկարիչ Շեն Ջինդոնգի երկրպագուն է և հավաքում է նրա գործերը ։
Ռոմանտիկ հարաբերություններ
Չժանը 2008-2010 թվականներին նշանված էր իսրայելցի Ավիվ Նեվոյի հետ, բայց նրանք բաժանվեցին։ Չժանը այդ իրադարձությունը մեկնաբանեց այսպես.
Ես մեծացել եմ ավանդական չինական ընտանիքում,որը լցված էր անսահման սիրով և ես հուսով եմ, որ իմ ընտանիքը նույնպես այդպիսին կլինի։ Ես ոզում եմ, որ բոլորս ապրենք միասին, երեխաները վազվզեն խաղան շան հետ։ Դա իմ պատկերացրած ընտանիքի իդեալն է։ Ես նրան չեմ ստիպել դառնալ այդպիսին, բայց հասկացա, որ նա չի կարող դա անել ։
2011 թվականին Չժանը սկսեց հանդիպել CCTV հեռուստաընկերության հաղորդավար Սա Բեյնինգի հետ, բայց նրանք բաժանվեցին ։
Ծանոթագրություններ
Կատեգորիա:Չինացի դերասանուհիներ Կատեգորիա:Արվեստի և գրականության ֆրանսիական շքանշանի ասպետներ Կատեգորիա:Չինացի մոդելներ
Ունցիա
Ունկի, (uncia) (հոմանիշ՝ ունցիա) զանգվածի չափման միավոր, հեղուկի չափման միավոր, զանազան հին ոսկեդրամների անվանում Եվրոպայում, որը կազմում է միավորի տասներկուերորդ մասը։ Տերմինը առաջացել է դեռ Հին Հռոմում, որտեղ ունցիան կազմում էր լիբրայի տասներկուերորդ մասը։ Ունցիան համարվում էր հիմնական կշռի միավորներից մեկը միջնադարյան Եվրոպայում։ Մեր օրերում օգտագործվում է թանկարժեք մետաղների զանգվածի չափման համար (տրոյական ունցիա), ինչպես նաև այն երկրներում, որտեղ զանգվածը չափվում է ֆունտերով (օրինակ՝ ԱՄՆ-ում)։
Ունցիան, չափման համակարգերերը և նշանակումները
http://www.troy-ounce.com/
Արտաքին հղումներ
Տրոյան ունցիա
Ունցիա
Կատեգորիա:Զանգվածի միավորներ
Ատրներսեհ (այլ կիրառումներ)
Ատրներսեհ անունը կրել են հետևյալ միջնադարյան ազնվականները՝
Բարակոնի
Բարակոնի (ბარაკონი), կարմիր գինի։ Խաղողը աճում է Վրաստանի Ռաճայի շրջանում՝ Ռիոնի լեռնային կիրճի զառիթափ մասերում։ Այս գինի պատրաստվում է ալեքսանդրեուլի և մուջուրատուլի խաղողներից (նույն խաղողից, որից պատրաստում է խվանչկալան ), կիսա-չոր է։ Բարոկոնին պարունակում է 10-12% ալկոհոլ, 1.5-2.5% շաքար և 5-7% թթվայնություն։
Արտադրվում է 1981 թվականից, Բարակոնի գինին անվանվել է վրաց ուղղափառ Բարակոնի եկեղեցու Աստծո մոր անունով (վրացերեն ბარაკონის ღვთისმშობლის ტაძარი), սովորաբար հայտնի է Բարակոնի անվամբ (ბარაკონი)։
Արտաքին հղումներ
Barakoni
Կատեգորիա:Վրացական գինիներ
Տրապանի (գավառ)
Տրապանի (գավառ) (Provincia di Trapani, Pruvincia di Tràpani), գավառ Հարավային Իտալիայում, Սիցիլիա ինքնավար կղզում։ Մայրաքաղաքը Տրապանին է։ Ունի 2,469.62 քառակուսի կիլոմետր տարածք և 433,826 բնակչություն (2017) ։ Գավառում կա 24 կոմունա (comuni):
Տրապանի գավառը խաղողագործության խոշոր կենտրոն է ։
Պատմություն
Գավառի ներկայիս տարածքը հաջողությամբ նվաճվել է կարթագենացիների, հին հույների և վերջում՝ Հռոմեական կայսրության կողմից։ Տրապանիի նավահանգիստը, որը նախկինում հայտնի էր որպես Դրիփանա, այնուհետև՝ Դրիփանոն, և բնակեցված էր Սիկանիների ու Էլիմիների կողմից, 8-րդ դարում դարձավ փյունիկյան զարգացող առևտրի կենտրոն։ Մ․թ․ա 260 թվականին այն գրավվել է կարթագենացիների, իսկ մ․թ․ա 240 թվականին՝ հռոմեացիների կողմից, և մինչև 440 թվականը դարձել է «civitas romana», երբ թալանվել է վանդալների, ապա՝ բյուզանդացիների և, ի վերջո, 830 թվականին՝ մուսուլմանների կողմից։
16-րդ դարում Տրապանին արտոնություններ ստացավ Իսպանիայի կայսր Կառլոս V-ի կողմից, ով նաև ամրապնդեց քաղաքի պարիսպները։
1817 թվականին Տրապանին դարձավ գավառի մայրաքաղաքը ։
Աշխարհագրություն
Տրապանի գավառը հյուսիսում սահմանակից է Տիրենյան ծովին, հարավում՝ Միջերկրական ծովին, իսկ արևմուտքում՝ Սիցիլիայի նեղուցին։ Արևելքում սահմանակից է միայն Պալերմոյին և Ագրիջենտոյին։ Տարածքն ունի փոքրաթիվ հարթավայրեր, թեև, բացառությամբ Սպարաջիոյի (Sparagio) (1,110 մետր) և Ինիչիի (Inici) (1065 մետր), տարածքի մեծ մասը գտնվում է 1000 մետրից ցածր բարձրության վրա։ Հյուսիսի համեմատությամբ հյուսիս-արևմտյան հատվածն ավելի ամուր է։ Գավառը ներառում է նաև Էգադյան կղզիների կղզեխումբը, որը պատկանում է Ֆավինյանային, Պանտելերիա կղզին, որն ամենամեծն է Սիցիլիայում, համանուն կոմունան և Ստանոնյան կղզիները, որոնք պատկանում են Մարսալային։ Էգադյան կղզիները բաղկացած են երեք գլխավոր կղզուց և երկու կղզյակից ։
Տրապանի գավառն ունի մի շարք գետեր, սակայն դրանց մեծ մասը տեսանելի չափեր կամ նշանակություն չունի, բացառությամբ Բելիչե գետի, որ հոսում է գավառի սահմանին, և Բիրգի գետի, որն ունի շուրջ 40 կմ երկարություն։
Բնական լճերից են Գորգի Տոնդին և Պրեոլան՝ Մաձարա դել Վալո կոմունայում և Լագո դի Վեները Պանտելերիայում։ Կան նաև 3 արհեստական լճեր՝ Լագո Ռուբինոն, որը Բիրգիի ջրահավաք ավազանի մասն է կազմում, Լագո Տրինիտան Կաստելվետրանոյում և Պաչեկո հանգստավայրում գտնվող համանուն լիճը։ Կա նաև ափամերձ ավազան՝ Ստանուն ավազանը, որն ունի 2000 հեկտար տարածք ։ Այն գտնվում է Մարսալայի մոտ՝ մի վայրում, որը ժամանակին փյունիկեցիների համար հանդիսանում էր կարևոր ռազմածովային բազա և առևտրական կենտրոն։ Ջուրը մակերեսային է և շատ աղի, բացի այդ նաև ճահճային։ Լագունը բաղկացած է չորս կղզուց՝ Իսոլա Լոնգա, Սանտա Մարիա, Սան Պանտալեո և Շոլա ։
Արտաքին հղումներ
Կատեգորիա:Իտալիայի գավառներ
Քարաղբյուր (այլ կիրառումներ)
Քարաղբյուր, կարող է վերաբերել՝
Քարաշեն (այլ կիրառումներ)
Քարաշեն, կարող է վերաբերել՝
Սեն Մարսել լեզ Անոնե
Սեն Մարսել լեզ Անոնե (Saint-Marcel-lès-Annonay), համայնք Ֆրանսիայի Օվրեն-Ռոն-Ալպեր մարզի Արդեշ գավառում ։
Բնակչությունը 2008 թվականի դրությամբ կազմում է 1309 մարդ, բնակչության խտությունը` 78.81 մարդ/կմ²։ Բնակավայրը զբաղեցնում է 16.61 կմ² տարածք։
Աշխարհագրություն
Գտնվում է Փարիզ քաղաքից 440 կմ հարավ-արևելք, Լիոն քաղաքից` 60 կմ հարավ, Պրիվա քաղաքից` 65 կմ հյուսիս։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Իրիս (այլ կիրառումներ)
Իրիս, կարող է վերաբերել՝
Անտենա
Անտենա (<լատ.antenna-առագաստակալ), ռադիոալիքների ճառագայթման (հաղորդման) և ընդունման սարք։ Հաղորդիչ անտենան բարձր հաճախության տատանումները փոխակերպում է նույն հաճախության էլեկտրամագնիսական ալիքների և դրանք ճառագայթում տարածության մեջ, իսկ ընդունիչ անտենան կատարում է հակառակ ֆունկցիան՝ արտաքին միջավայրից իր վրա ընկնող էլեկտրամագնիսական դաշտի էներգիան փոխակերպում է նույն հաճախականության հոսանքների։ Միևնույն անտենան կարելի է օգտագործել և՛ իբրև հաղորդիչ, և՛ իբրև ընդունիչ, ընդ որում, երկու դեպքում էլ նրա հիմնական բնութագրերը մնում են անփոփոխ։ Անտենան ռադիոալիքները ճառագայթում (ընդունում) է որոշակի օրենքով, մի դեպքում՝ բոլոր ուղղություններով հավասարաչափ (ռադիո և հեռուստատեսային հաղորդում), այլ դեպքում՝ ուղղված ձևով, որոշակի մարմնային սահմաններում (ռադիոլոկացիա, ռադիոաստղագիտություն, տիեզերական կապ)։
Ուղղվածության դիագրամ
ռադ, որտեղ λ-ն ալիքի երկարությունն է, l-ը՝ անտենայի գծային չափերը։
Ուղղված գործողության գործակից
Զանազան անտենաների ուղղվածությունը համեմատելու համար մտցվում է ուղղված գործողության գործակից (D) պարամետրը, որը ցույց է տալիս, թե միևնույն հզորության ճառագայթման դեպքում ուղղված անտենայի ճառագայթած դաշտի հզորությունը տարածության տվյալ կետում քանի անգամ է գերազանցում էտալոնային չուղղված անտենայի ճառագայթած դաշտի հզորությանը նույն կետում։
Ուժեղացման գործակից
ՈւԳ-ն ինտեգրալ պարամետր է,որը բնութագրում է անտենայի ուղղված լինելու հատկությունները:Այն թիվ է ,որը ցույց է տալիս,թե քանի անգամ պետք է ավելացնել շրջուղղված անտենայի մուտքին տրված հզորությունը,որպեսզի ընդունման կետում հեռավոր գոտեւմ ստանանք դաշտի լարվածության քառակուսու նույն այն արժեքը,ինչը և տրված անտենայից,նրանց մուտքին հավասար արժեքների հզորություն տալու դեպքում:Այն թիվ է,որը կարող է փոխվել 0-ից մինչև տասնյակ միլիոններ ,այն մոտ է ՈւԳԳ-ի արժեքին ,բայց միշտ փոքր է նրանից։
Օգտակար գործողության գործակից
ՈւԳ-ի և ՈՒԳԳ-ի հարաբերությունը արտահայտվում է ՕԳԳ-ով:Անտենայի ՕԳԳ-ն անտենայի լրիվ ճառագայթած և մուտքին տրված հզորությունների հարաբերությունն է:Ժամանակակից անտենաների ՕԳԳ-ն պետք է լինի 95%-ից ոչ պակաս։
Արդյունավետ մակերես
Անտենան բնութագրվում է նաև արդյունավետ մակերեսով (Aարդ.), որով անտենան կտրում է հարթ ալիքների ճակատը։ Իդեալական անտենաների համար այն հավասար է երկրաչափականին (Aերկ.), իրականում՝
որտեղ k<1 և կոչվում է անտենայի մակերեսի օգտագործման գործակից։
արդ
անտենաների հաշվարկման հիմնական բանաձևն է։
Անտենայի սեփական աղմուկների ջերմաստիճան
Անտենայի նյութի սեփական աղմուկները պայմանավորված են անտենայի կորուստների դիմադրության մեծությամբ և այն աղմուկներով,որոնք առկա են շրջակա միջավայրում:Շրջակա միջավայրի աղմկելու հատկությունը կոչվում է տվյալ միջավայրի ճառագայթմանը դիմադրելու հատկություն,և ազդում է անտենայի վրա այն չափով,որքանով ուղղվածության դիագրամը գտնվում է այդ միջավայրում։